अनियमितता पर बड़ीपड़ाप में राशन की दुकान सीज
नैनवां| रजलावतापंचायत के बड़ीपड़ाप गांव की राशन की दुकान के निरीक्षण में अनियमितताएं पाए जाने पर एसडीएम डीएस मीणा ने दुकान को सीज कर दिया है। साथ ही कार्रवाई के लिए रिपोर्ट कलेक्टर को भेजी है। एसडीएम डीएस मीणा ने बताया कि बडीपडाप गांव के कुछ ग्रामीणों ने शिकायत की थी कि उनको डीलर द्वारा 9-10 माह से गेहूं नहीं दे रहा है। जबकि पोस मशीन के ऑनलाइन रिकाॅर्ड में उनको गेहूं देने की एंट्री कर रखी है। गुरुवार को नैनवां नायब तहसीलदार शिवजीलाल यादव, कानूनगो रामचंद्र प्रजापति को साथ लेकर राशन की दुकान पर पहुंच। एसडीएम ने बताया गेहूं के स्टाॅक में 9 के मुकाबले 4 क्विंटल अधिक 13 क्विंटल मिला। केरोसीन में 260 लीटर होना चाहिए था, लेकिन 300 लीटर से अधिक मिला। आवंटन ग्रामीण के लिए हुआ था, लेकिन डीलर ललितकुमार जैन दुकान का संचालन शहर में कर रहा था।
hin_Deva hin_Deva